rejauldu/bengali-wikipedia huggingface dataset:
স্মরণজিৎ চক্রবর্তী বর্তমান বাংলা সাহিত্যের এক উল্লেখযোগ্য লেখক। তরুণ তরুণীদের মধ্যে তিনি ভীষণ জনপ্রিয়। কবিতা দিয়ে তার লেখালিখির শুরু। প্রথম ছোটগল্প প্রকাশিত হয় 'উনিশ কুড়ি' পত্রিকার প্রথম সংখ্যায়। প্রথম উপন্যাস 'পাতাঝরার মরশুমে'। তার সৃষ্ট এক অনবদ্য চরিত্র অদম্য সেন। তার শখ বলতে কবিতা, বই, মুভিজ আর ফুটবল।   জন্ম   স্মরণজিৎ চক্রবর্তীর জন্ম ১৯ জুন,১৯৭৬ কলকাতায়। বর্তমানে তিনি দক্ষিণ কলকাতার বাসিন্দা। তিনি পৈতৃক ব্যবসার সঙ্গে যুক্ত আছেন।   শিক্ষা   স্মরণজিৎ চক্রবর্তী নঙ্গী হাইস্কুল থেকে উচ্চ-মাধ্যমিক পাশ করে ইঞ্জিনিয়ারিং-এ ভর্তি হন। কিন্তু কিছুদিন পর পড়া ছেড়ে দেন। তারপর কলকাতা বিশ্ববিদ্যালয় থেকে ইংরেজিতে স্নাতক হন।  উপন্যাস   পাতাঝরার মরশুমে (২০০৭) ক্রিসক্রস (২০০৮)  আমাদের সেই শহরে (২০০৯)  পালটা হাওয়া (২০০৯)  বুদ্বুদ (২০১০)  পাখিদের শহরে যেমন (২০১১)  এটুকু বৃষ্টি (২০১১)  ফিঙে (২০১২) আলোর গন্ধ (২০১৩)  বৃত্ত (২০১৩) ফুরায় শুধু চোখে (২০১৪)  কম্পাস (২০১৫) ওম (২০১৫)  মোম-কাগজ (২০১৬) দোয়েল সাঁকো (২০১৭)  ফানুস (২০১৭)  জোনাকিদের বাড়ি (২০১৭)   হিমযুগ (২০১৮)   অসম্পূর্ণ (২০১৯)   সেফটিপিন (২০২০)   বাবুই (২০২১)   ছাতিম (২০২১)  চুয়ান্ন (২০২১)  এখানে সাল দেওয়া হয়েছে প্রথম প্রকাশকালের অর্থাৎ যখন প্রথম প্রকাশ হয়েছিল (কোনো পত্রিকাতে, গ্রন্থাকারে নয়)।   কাব্যগ্রন্থ   আমার গোপন কলকাতাকে (১৯৯৬-৯৭)  এসো, সুসময় (২০০০)  যিশু, পিকু... আধক্ষ্যাপা রাজা (২০০১)  পরিগন্ধের শহর (২০১১)  দেবতার চিলেকোঠা (২০১৮)  নীল-হলুদ মাফলারের কাছে (২০১৮)  একটা জীবন তোমায় ছাড়া (২০২০)  সারাজীবনের মতো (২০২০)  নিজেকে বোঝাই নিস্পৃহ (২০২১)  চার প্রহরের কবিতা (২০২১)  বিস্কুট রঙের বাড়ি (২০২২)  যেটুকু আমার নয় (২০২২)  অমন চাঁদের রাত (২০২৩)  কুয়াশার টয় ট্রেন (২০২৩)  মনখারাপের সমস্ত বন্ধুকে (২০২৪)  একটা ছোট বই (২০২৪)  কাঠের জাহাজ (২০২৫)  গল্প সংকলন   উনিশ কুড়ির প্রেম (২০০৮)  অদম্য (২০১৩)  অদম্য ২ (২০১৬)  অদম্য ৩ (২০১৯)  প্রেমের উনিশ কুড়ি (২০১৬)  পঞ্চাশটি গল্প (২০২৩)  কিশোর উপন্যাস   ওয়ারেন দাদুর ধাঁধাবাক্স(২০১৬)  অতল জলের বন্ধ(২০১৬) সাদা সোনার দেশে (২০২০)   নিঃসঙ্গ প্রহরী (২০২১)   স্মৃতিকথা    ঝাল লজেন (২০২৪)   পুরস্কার    শূন্য পথের মল্লিকা  উপন্যাসের জন্য ২০২৫ সালে পেয়েছেন আনন্দ পুরস্কার (১৪৩১)।  তথ্যসূত্র  বিষয়শ্রেণী:১৯৭৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় লেখক বিষয়শ্রেণী:বাঙালি লেখক বিষয়শ্রেণী:২১শ শতাব্দীর ভারতীয় কবি বিষয়শ্রেণী:বাংলা ভাষার লেখক বিষয়শ্রেণী:কলকাতার লেখক বিষয়শ্রেণী:বাঙালি পুরুষ কবি
ড্যানিয়েল কাইল মরিসন (; জন্ম: ৩ ফেব্রুয়ারি, ১৯৬৬) অকল্যান্ডে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলে তিনি পেস বোলারের ভূমিকায় অবতীর্ণ হতেন। তার আউটসুইঙ্গার বেশ কার্যকরী ছিল। নিউজিল্যান্ডের ক্রিকেট ইতিহাসে প্রথম ও বৈশ্বিকভাবে ৩০তম বোলার হিসেবে তিনি একদিনের আন্তর্জাতিকে হ্যাট্রিক করার গৌরবগাঁথা রচনা করেন ড্যানি মরিসন।   খেলোয়াড়ী জীবন  ২৫ মার্চ, ১৯৯৪ তারিখে ভারতের বিপক্ষে তিনি ওডিআই হ্যাট্রিক করেন। ২১ বছর বয়সে অস্ট্রেলিয়া দলের বিপক্ষে তার টেস্ট অভিষেক ঘটে। তৎকালীন রেকর্ড হিসেবে সবচেয়ে বেশি অমর্যাদাকর টেস্ট শূন্য রান করে বিশ্বরেকর্ড গড়েছিলেন। ৪৮ টেস্টের ২৪ ইনিংসেই তিনি শূন্য রানে প্যাভিলিয়নে ফেরৎ যান। সেজন্য তিনি ‘ডাকম্যান’ নামে পরিচিতি পেয়েছেন।  ব্যাটিংয়ে তেমন সফলতা না পেলেও দশম উইকেটে ১০৬ রান করে জনপ্রিয়তা অর্জন করেন। ইংল্যান্ডের বিপক্ষে নাথান অ্যাসলের সাথে ১০৬ রানের জুটির মধ্যে তার সংগ্রহ ছিল মাত্র ১৪ রান যা দলকে ড্রয়ের পথে নিয়ে যেতে সমর্থ হয়। ২৮ জানুয়ারি, ১৯৯৭ তারিখে এ টেস্টটি ছিল তার সর্বশেষ টেস্ট। এ টেস্টের পর তিনি দল থেকে বাদ পড়েন।   অবসর পরবর্তী জীবন  আন্তর্জাতিক ক্রিকেট থেকে অবসর নেয়ার পর মরিসন অগণিত ক্রিকেট-সম্পর্কীয় অবস্থানে যুক্ত ছিলেন। তন্মধ্যে টিভিএনজেড, স্কাই স্পোর্টস, ফক্স স্পোর্টস ও ইন্ডিয়ান প্রিমিয়ার লিগে ধারাভাষ্যকার ছিলেন। স্কাই স্পোর্টসের ক্রিকেট কোম্পানি ও রেডিও স্পোর্টে যথাক্রম ৭ ও ৬ বছর ধরে উপস্থাপকের ভূমিকায় অবতীর্ণ হয়েছেন। মস্তিষ্কঝিল্লীর প্রদাহজনিত রোগ বা মেনিনজাইটিসের জন্য ‘জীবনের জন্য যুদ্ধ’ নামের একটি দাতব্য সংস্থায় কাজ করছেন। বিদ্যালয় ও ক্লাবে কোচিং কার্যক্রমে জড়িত আছেন। অতিথি বক্তা হিসেবে বক্তব্য রাখছেন। প্রাতিষ্ঠানিকভাবে নিউজিল্যান্ড বীচ ক্রিকেট দলের ব্যাটার/বোলার হিসেবে খেলছেন। এছাড়াও তিনি বাংলাদেশ প্রিমিয়ার লিগে ধারাভাষ্যকার ছিলেন।   অন্যান্য  ক্রিকেট থেকে অবসর নেয়ার পর ‘ম্যাড অ্যাজ আই ওয়ানা বি’ শিরোনামে ১৯৯৭ সালে একটি আত্মজীবনীমূলক গ্রন্থ প্রকাশ করেন। নিউজিল্যান্ড ক্রিকেট ধারাভাষ্যকার রিচার্ড হুইটিং এ গ্রন্থ সম্পর্কে নেতিবাচক বক্তব্য রাখেন। এছাড়াও তিনি ‘ড্যানি মরিসন জুনিয়র ক্রিকেট ডায়েরি’ শিরোনামে ক্ষুদে ক্রিকেটারদের জন্য উদ্দীপনামূলক বই রচনা করেন।   তথ্যসূত্র    আরও দেখুন   আইসিসি পুরস্কার  কেন রাদারফোর্ড  দীপক প্যাটেল (ক্রিকেটার)  ১৯৮৭ ক্রিকেট বিশ্বকাপ দলসমূহ  একদিনের আন্তর্জাতিক ক্রিকেটে হ্যাট্রিকের তালিকা   বহিঃসংযোগ   বিষয়শ্রেণী:১৯৬৬-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৮৭ ক্রিকেট বিশ্বকাপের ক্রিকেটার বিষয়শ্রেণী:১৯৯২ ক্রিকেট বিশ্বকাপের ক্রিকেটার বিষয়শ্রেণী:১৯৯৬ ক্রিকেট বিশ্বকাপের ক্রিকেটার বিষয়শ্রেণী:অকল্যান্ডের ক্রিকেটার বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:অস্ট্রেলিয়ায় নিউজিল্যান্ডীয় অভিবাসী বিষয়শ্রেণী:একদিনের আন্তর্জাতিকে হ্যাট্রিক লাভকারী বিষয়শ্রেণী:নিউজিল্যান্ডের টেস্ট ক্রিকেটার বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার বিষয়শ্রেণী:নিউজিল্যান্ডীয় ক্রিকেট ধারাভাষ্যকার বিষয়শ্রেণী:ল্যাঙ্কাশায়ারের ক্রিকেটার বিষয়শ্রেণী:স্কারবোরা উৎসব সভাপতি একাদশের ক্রিকেটার
গ্রিক পুরাণ মতে, সাইরেন বা মহাসমুদ্রের মৎস্যকন্যা হলো খুব বিপদজ্জনক এবং সুন্দরী গায়িকা যারা তাদের দ্বীপের পাশ দিয়ে অতিক্রান্ত জাহাজের যাত্রীদের সুরের মায়াজাল সৃষ্টির মাধ্যমে মৃত্যুর দিকে আকর্ষণ করত। পুরাণ অনুসারে, তাদের গানের গলা এতই চমৎকার ছিল যে সেই গান নাবিকদের কানে পৌঁছালে নাবিকরা সেই দ্বীপের দিকেই ধাবমান হতো এবং সেই জাহাজ চূর্ণ-বিচূর্ণ হয়ে সবাই মৃত্যুবরণ করত।  বিভিন্ন সূত্রে সাইরেনদেরকে নদী দেবতা একিলেপাসের কন্যা বলা হয়েছে। হোমারের ওডিসিতে সাইরেনদের ঊর্ধ্বাংশ মানবী এবং নিম্নাংশ পাখির মতো দেখতে বলা হয়েছে।Virgil. V. 846; Ovid XIV, 88. কিন্তু অন্যান্য সূত্রে সাইরেনদের দেহের ঊর্ধ্বাংশ মানবী এবং নিম্নাংশ মাছের মতো বলে জানা যায়। সাইরেনরা সাইরেনিয়া নামক একটি দ্বীপে বাস করত।  বিভিন্ন মত থেকে জানা যায়, সাইরেনরা সংখ্যায় ছিল দুই থেকে পাঁচ জন কিন্তু হোমার ওডিসিতে সাইরেনদের জন্ম সম্পর্কে কিছু লিখেননি তবে তিনি সাইরেনদের সংখ্যা দুইজন বলে উল্লেখ করেন।Odyssey 12.52 পরে আরো অনেক লেখক সাইরেনদের সংখ্যা তিন জন বলে উল্লেখ করেন। তারা হলেন, পেসিনো, আগলোপি ও থেলজিওপিয়া। তারপর আরো অনেকে থেলজিওপিয়া/থেলজিওনি/থেলজিওপি, থেলেকটেরিয়া, মোলপি, হাইমারোপি, আগলাওফোনোস/আগলাওপি/আগলাওফিমি, পিজিনই/পিজিথই, পার্থেনোপি, লাইজেইয়া, লিউকোসিয়া, রেডনি ও টেলিস নামগুলো বলেন।Linda Phyllis Austern, Inna Naroditskaya, Music of the Sirens, Indiana University Press, 2006, p.18William Hansen, William F. Hansen, Classical Mythology: A Guide to the Mythical World of the Greeks and Romans, Oxford University Press, 2005, p.307Ken Dowden, Niall Livingstone, A Companion to Greek Mythology, Wiley-Blackwell, 2011, p.353Mike Dixon-Kennedy, Encyclopedia of Greco-Roman Mythology, ABC-Clio, 1998, p.281Sirens, on Theoi Greek Myhthology   গ্রন্থ   Harrison, Jane Ellen (1922) (3rd ed.) Prolegomena to the Study of Greek Religion. London: C.J. Clay and Sons.  Homer, The Odyssey  Lemprière, John (1827) (6th ed.). A Classical Dictionary;.... New York: Evert Duyckinck, Collins & Co., Collins & Hannay, G. & C. Carvill, and O. A. Roorbach.   অরো পড়ুন   Siegfried de Rachewiltz, De Sirenibus: An Inquiry into Sirens from Homer to Shakespeare, 1987: chs: "Some notes on posthomeric sirens; Christian sirens; Boccaccio's siren and her legacy; The Sirens' mirror; The siren as emblem the emblem as siren; Shakespeare's siren tears; brief survey of siren scholarship; the siren in folklore; bibliography"   বহিঃসংযোগ    Theoi Project, Seirenes the Sirens in classical literature and art  The Suda (Byzantine Encyclopedia) on the Sirens  A Mythological Reference by G. Rodney Avant   তথ্যসূত্র   বিষয়শ্রেণী:গ্রিক পৌরাণিক জীব বিষয়শ্রেণী:গ্রিক পুরাণের চরিত্র বিষয়শ্রেণী:কিংবদন্তি পাখি বিষয়শ্রেণী:নারী কিংবদন্তি প্রাণী বিষয়শ্রেণী:গ্রিক পুরাণে নারী বিষয়শ্রেণী:অলৌকিক কিংবদন্তি
এরিক দানিয়েল পিয়েরে কাঁতোয়াঁ (জন্ম ২৪ মে, ১৯৬৬ মার্সেই) একজন সাবেক ফ্রান্স ফুটবলার যিনি ১৯৮০ ও ১৯৯০ দশকে মাঠ কাঁপিয়েছেন। ম্যানচেস্টার ইউনাইটেডের হয়ে তিনি ক্যারিয়ারের সমাপ্তি ঘটান যেখানে তিনি পাঁচ মৌসুমের চারটিতেই লিগ শিরোপা জেতেন। এর মধ্যে আবার দুইটি দ্বৈত শিরোপা।   তথ্যসূত্র   বিষয়শ্রেণী:ফ্রান্সের আন্তর্জাতিক ফুটবলার বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:১৯৬৬-এ জন্ম বিষয়শ্রেণী:লিডস ইউনাইটেড ফুটবল ক্লাবের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:ওসের যুব অ্যাসোসিয়েশনের খেলোয়াড় বিষয়শ্রেণী:ফুটবল ক্লাব জিরোঁদেঁ দে বর্দোর খেলোয়াড় বিষয়শ্রেণী:ওলাঁপিক দ্য মার্সেইয়ের খেলোয়াড় বিষয়শ্রেণী:ফুটবল ক্লাব মার্তিগের খেলোয়াড় বিষয়শ্রেণী:মোঁপালিয়ে এরো স্পোর্ট ক্লাবের খেলোয়াড় বিষয়শ্রেণী:নিম ওলাঁপিকের খেলোয়াড় বিষয়শ্রেণী:হামলার দায়ে দোষী সাব্যস্ত ব্যক্তি বিষয়শ্রেণী:২০শ শতাব্দীর ফরাসি অভিনেতা বিষয়শ্রেণী:২১শ শতাব্দীর ফরাসি অভিনেতা বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:ফিফা ১০০ বিষয়শ্রেণী:ফ্রান্সের আন্তর্জাতিক যুব ফুটবলার বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার বিষয়শ্রেণী:ফরাসি প্রবাসী পুরুষ ফুটবলার বিষয়শ্রেণী:ইংল্যান্ডে ফরাসি প্রবাসী ক্রীড়াবিদ বিষয়শ্রেণী:ফরাসি চলচ্চিত্র অভিনেতা বিষয়শ্রেণী:ফরাসি মঞ্চ অভিনেতা বিষয়শ্রেণী:ফরাসি টেলিভিশন অভিনেতা বিষয়শ্রেণী:স্পেনীয় বংশোদ্ভূত ফরাসি ব্যক্তি বিষয়শ্রেণী:লিগ ২-এর খেলোয়াড় বিষয়শ্রেণী:জীবিত ব্যক্তি বিষয়শ্রেণী:পুরুষ ফুটবল ফরোয়ার্ড বিষয়শ্রেণী:২০শ শতাব্দীর ফরাসি পুরুষ ক্রীড়াবিদ বিষয়শ্রেণী:ফরাসি পুরুষ ফুটবলার
তাইচি ফুকুই (, ; জন্ম: ১৫ জুলাই ২০০৪) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সাগান তোসুর হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেলেন।  ২০১৯ সালে, ফুকুই জাপান অনূর্ধ্ব-১৬ দলের হয়ে জাপানের বয়সভিত্তিক পর্যায়ে অভিষেক করেছিলেন।  প্রারম্ভিক জীবন তাইচি ফুকুই ২০০৪ সালের ১৫ই জুলাই তারিখে জাপানের কানাগাওয়া প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ফুকুই জাপান অনূর্ধ্ব-১৬ এবং জাপান অনূর্ধ্ব-১৭ দলের হয়ে খেলার মাধ্যমে জাপানের প্রতিনিধিত্ব করেছেন।  তথ্যসূত্র  বহিঃসংযোগ              বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:সাগান তোসুর খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:জাপানের আন্তর্জাতিক যুব ফুটবলার বিষয়শ্রেণী:প্রিমেইরা লিগার খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ফুটবল ক্লাব বায়ার্ন মিউনিখের খেলোয়াড় বিষয়শ্রেণী:ফুটবল ক্লাব বায়ার্ন মিউনিখ ২-এর খেলোয়াড় বিষয়শ্রেণী:পোর্তিমোনেন্সে স্পোর্টিং ক্লাবের খেলোয়াড় বিষয়শ্রেণী:রেগিওনাললিগার খেলোয়াড় বিষয়শ্রেণী:জাপানের অনূর্ধ্ব-২০ আন্তর্জাতিক ফুটবলার
thumb|পানবাড়ি মসজিদের মধ্যভাগ  পানবাড়ি মসজিদ বা রাঙামাটি মসজিদ আসামের ধুবড়ি জেলায় অবস্থিত একটি ঐতিহাসিক মসজিদ। একে আসামের সর্বপ্রথম মসজিদ হিসাবে গণ্য করা হয়। এই মসজিদ ধুবড়ি শহর থেকে ২৫ কি.মি. দূরে ১৭নং জাতীয় সড়কের পানবাড়ি এবং রাঙামাটির মধ্যে অবস্থিত। ১৫ এবং ১৬ শতকে নির্মিত এই তিনটি গম্বুজযুক্ত মসজিদে ইসলামীয় স্থাপত্যশৈলীর উল্লেখযোগ্য নিদর্শন পাওয়া যায়। পানবাড়ি মসজিদ বঙ্গের সুলতানের শাসনকালের স্থাপত্যের ঐতিহ্যপূর্ণ স্বাক্ষর বহন করছে।  পানবাড়ি মসজিদ আসামে অবস্থিত জাতীয় গুরুত্বর স্মৃতিচিহ্নসমূহের মধ্যে অন্যতম। এর আশে-পাশে বিক্ষিপ্ত হয়ে থাকা ধ্বংসাবশেষসমূহ আসামের রাজ্যিক সংরক্ষিত স্মৃতিচিহ্নসমূহের তালিকায় অন্তর্ভুক্ত।  নির্মাণ পানবাড়ি মসজিদ কে কখন কীভাবে নির্মাণ করেছিলেল টা সঠিকভাবে জানা যায় না। অনেকের মতে পানবাড়ি মসজিদ ১৪৯৩ সাল থেকে ১৫১৯ সালের মধ্যে বঙ্গের সুলতান আলাউদ্দিন হুসেইন শাহ নির্মাণ করিয়েছিলেন। তিনি কামতাপুর রাজ্য দখল করার পরে তাঁর জয় উদ্‌যাপন করতে এবং প্রার্থনা করতে এই মসজিদ নির্মাণ করিয়েছিলেন। অন্য অনেকের মতে মোগল শাসক ঔরঙ্গজেবের সেনাপতি এবং বঙ্গের নবাব মীরজুমলা আসাম আক্রমণ করার সময়ে ১৬৬২ সালে এই মসজিদ নির্মাণ করিয়েছিলেন। মসজিদের কাছে সম্ভবত একই সময়ে নির্মাণ করা একটি ঈদগাহ এবং একটি কুয়ো আছে। মসজিদের পরিসরে পরে নির্মাণ করা পথ এবং একটি মিনার আছে। মোট ১৫০ জন মানুষ এখানে একইসময়ে নামাজ পড়তে পারে। thumb|পানবাড়ি মসজিদ  পটভূমি কোঁচ রাজ্যের অন্তর্গত রাঙামাটি একসময় সমৃদ্ধিশালী স্থান ছিল। এটি কোঁচ রাজ্যের সীমান্ত গড় ছিল। আসাম আক্রমণকারী বঙ্গের সুলতান এবং মোগলরাও রাঙামাটি গড় ব্যবহার করেছিলেন। অনেকের মতে এই অঞ্চল আলাউদ্দিন হুসেইন শাহের সদর ছিল। এবং এই মসজিদ মুসলমান সেনা-জওয়ানদের উপাসনাস্থল ছিল।Rangamati Mosque, INDIA the pristine beauty  লোকবিশ্বাস মতে প্রায় ২০০ বছর আগে স্থানীয়লোকরা পানবাড়ি পাহাড়ে বনের মধ্যে মসজিদটিকে উদ্ধার করেন। তাঁরা একে পরিষ্কার করে নামাজ পড়ে। বর্তমান এই অঞ্চল ধর্মীয় পর্যটন স্থল হিসাবে পরিগণিত হয়েছে। এই অঞ্চলে চালানো খনন কার্যে মোগল যুগের একটি নগরের অবশেষ, ইটের বেদী, পোড়া মাটির পাত্র ইত্যাদি উদ্ধার হয়েছে।  পরিচালনা পানবাড়ি মসজিদ পরিচালনা পানবাড়ি মসজিদ পরিচালনা কমিটি করে। কমিটি মসজিদের ইমাম এবং অন্যান্য কর্মচারীকে নিযুক্তি দেয়। মানুষদের দান-দক্ষিণা মসজিদের আয়ের মূল উৎস।  উৎসব ইসলাম ধর্মের মূল উৎসব ঈদুলফিতর এবং ঈদ-উল-জুহা পানবাড়ি মসজিদে আন্তরিকভাবে উদ্‌যাপন করা হয়। দেশ-বিদেশের বিভিন্ন তীর্থযাত্রী মসজিদে আসে। প্রতি শুক্রবারে জুম্মা নামাজ পড়তেও এখানে বহু লোকের সমাগম হয়।  যাতায়ত পানবাড়ি মসজিদ ১৭নং জাতীয় সড়কের পাশেই অবস্থিত। এখানে ধুবড়ি, গুয়াহাটী এবং কোচবিহার থেকে নিয়মিত বাস চলাচল করে। এটি ফকীরাগ্রাম রেল স্টেশন থেকে প্রায় ৩০ কি.মি. দূরে। প্রায় ২০০ কি.মি. দূরে অবস্থিত লোকপ্রিয় গোপীনাথ বরদলৈ আন্তর্জাতিক বিমানবন্দরের খুব কাছের কার্যক্ষম বিমানবন্দর।  তথ্যসূত্র  বিষয়শ্রেণী:আসামের মসজিদ বিষয়শ্রেণী:১৫১৯-এ সম্পন্ন ধর্মীয় ভবন ও স্থাপনা বিষয়শ্রেণী:ধুবড়ি
ইতেমাদ দৈনিক () একটি উর্দু সংবাদপত্র এবং হায়দ্রাবাদ, তেলেঙ্গানা ভিত্তিক ইংরেজি এবং উর্দুতে অনলাইন সংবাদ সরবরাহ করে। এটি স্থানীয় রাজনৈতিক দল অল ইন্ডিয়া মজলিস-ই-ইত্তেহাদুল মুসলিমিনের মালিকানাধীন  এবং ২০০২ সালে প্রতিষ্ঠিত হয়েছিল। এর সম্পাদক হলেন সুলতান সালাহউদ্দিন ওবাইসের পুত্র বুরহানউদ্দিন ওবাইসি, যিনি সর্বভারতীয় মজলিস-ই-ইত্তেহাদুল মুসালিমিনের সভাপতি ছিলেন। ইতেমাদ দৈনিকের অবস্থান হায়দ্রাবাদের দারুসসালাম এলাকায়।  এটি হায়দ্রাবাদ ও স্থানীয় শহরগুলির সর্বাধিক বিক্রি হওয়া উর্দু সংবাদপত্র।   তথ্যসূত্র    বহিঃসংযোগ    এটাইমাদ ডেইলি  এটেম্যাড ইংলিশ অনলাইন  বিষয়শ্রেণী:উর্দু ভাষার সংবাদপত্র বিষয়শ্রেণী:২০০২-এ অন্ধ্রপ্রদেশে প্রতিষ্ঠিত বিষয়শ্রেণী:ভারতের দৈনিক সংবাদপত্র বিষয়শ্রেণী:ভারতের উর্দু ভাষার সংবাদপত্র বিষয়শ্রেণী:হায়দ্রাবাদের সংবাদপত্র বিষয়শ্রেণী:২০০২-এ প্রতিষ্ঠিত সংবাদপত্র
thumb|upright=1.5|ওমোর নিচু উপত্যকায় শুনগুরা গঠন শুনগুরা গঠন হচ্ছে এক প্রকার পাথরের স্তরের গঠন; যা ইথিওপিয়ার  অমো নদীর অববাহিকায় অবস্থিত। এটি প্লায়োসিন - নিম্ন প্লেইস্টোসিন সময়কার। এখানে অলদুয়ান সামগ্রী পাওয়া গিয়েছে; যা থেকে সিদ্ধান্তে আসা গিয়েছে: এইসব পাথরের দ্রব্য; প্রথমদিকের হোমিনিনরা ব্যবহার করত।   আরও দেখুন   Theropithecus brumpti  List of fossil sites  List of fossiliferous stratigraphic units in Ethiopia   তথ্যসূত্র     (1993); Wildlife of Gondwana. Reed.   বিষয়শ্রেণী:Pleistocene Series of Africa বিষয়শ্রেণী:Geologic formations of Ethiopia বিষয়শ্রেণী:Pliocene Series of Africa বিষয়শ্রেণী:Paleontology in Ethiopia
রুগেন () উত্তর-পূর্ব জার্মানির উপকূলের কাছে অবস্থিত একটি দ্বীপ। জার্মানির মেকলেনবুর্গ-ফোরপমের্ন রাজ্যের অন্তর্গত এই দ্বীপটি বাল্টিক সাগরে অবস্থিত জার্মানির বৃহত্তম দ্বীপ। দ্বীপটি অনিয়মিত আকৃতির। এর দৈর্ঘ্য ৫১ কিলোমিটার এবং প্রস্থ ২৩ থেকে ৪৫ কিলোমিটার হতে পারে। দ্বীপের পশ্চিম উপকূলের ভূমি নিম্ন; এখানে সাগরের পানি অনুপ্রবেশ করে ইয়াসমুন্ড হ্রদের সৃষ্টি করেছে। দ্বীপের পূর্ব তীরে চুনাপাথরের খাড়া ঢাল সমুদ্র থেকে ১২০ মিটার উঁচুতে উঠে গেছে। ১৬১ মিটার উঁচু পিকবের্গ দ্বীপের সর্বোচ্চ বিন্দু। রুগেন দ্বীপটি রুগেনডাম নামের একটি দেড়-মাইল দীর্ঘ সড়ক ও রেলসেতুর মাধ্যমে জার্মানির মূল ভূখণ্ডের ষ্ট্রালজুন্ড শহরের সাথে সংযুক্ত। রুগেন ও মূল ভূখণ্ডের মধ্যবর্তী সরু সমুদ্রপ্রণালীটি ষ্ট্রেলাজুন্ড নামে পরিচিত। কৃষি ও মৎস্যশিকার এখানকার লোকদের প্রধান অববাহিকা। দ্বীপের অনেকগুলি সমুদ্র তীরবর্তী পর্যটনকেন্দ্র বা রিজর্ট আছে; এদের মধ্যে বিনৎস ও জেলিন উল্লেখযোগ্য। রুগেন দ্বীপের সবচেয়ে বড় শহরটির নাম বের্গেন, আর জাসনিৎস এর প্রধান বন্দর। এই দ্বীপে প্রায় ৭৩ হাজার লোকের বাস।  বিষয়শ্রেণী:জার্মানির দ্বীপ বিষয়শ্রেণী:বাল্টিক সাগরের দ্বীপ
আলেকজান্ডার ম্যাকেঞ্জি মইর (; জন্ম: ১৭ জুলাই, ১৯১৯—মৃত্যু: ১৭ জুন, ২০০০) ওতাগোর ডুনেডিনে জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৫১ থেকে ১৯৫৯ সময়কালে নিউজিল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর নিউজিল্যান্ডীয় ক্রিকেটে ওতাগো ভোল্টসের প্রতিনিধিত্ব করেছেন। দলে তিনি মূলতঃ লেগ স্পিনার হিসেবে খেলতেন। এছাড়াও নিচেরসারিতে ডানহাতে ব্যাটিং করতেন অ্যালেক্স মইর।   ঘরোয়া ক্রিকেট  ৩০ বছর বয়সে প্রথম-শ্রেণীর ক্রিকেটে ওতাগোর পক্ষে অভিষেক ঘটে তার। ১৯৪৯-৫০ মৌসুম থেকে ১৯৬১-৬২ মৌসুম পর্যন্ত ওতাগোর প্রতিনিধিত্ব করেছেন। প্রথম-শ্রেণীর ক্রিকেটে দলটির পক্ষে ৫৪টি খেলায় অংশগ্রহণের সুযোগ হয় তার। এ সময়ে ২১.০১ গড়ে ২৮২ উইকেট পেয়েছিলেন অ্যালেক্স মইর।  ১৯৫৩-৫৪ মৌসুমে নিউ প্লাইমাউথে ওতাগোর সদস্যরূপে সেন্ট্রাল ডিস্ট্রিক্টসের বিপক্ষে অনুষ্ঠিত খেলায় ২০৩ রান খরচায় ১৫ উইকেট দখল করে সবিশেষ কৃতিত্বের পরিচয় দেন।Central Districts v Otago 1953-54   টেস্ট ক্রিকেট  ১৯৫১ সালে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে অ্যালেক্স মইরের। ক্রাইস্টচার্চে অনুষ্ঠিত সিরিজের প্রথম টেস্টের প্রথম ইনিংসে ছয় উইকেট পেয়েছিলেন তিনি।  দুইজন বোলারের একজন হিসেবে এক টেস্টের উভয় ইনিংসে বোলিং করার কীর্তিগাঁথা রচনা করেছেন। ২৮ মার্চ, ১৯৫১ তারিখে ওয়েলিংটন টেস্টের চতুর্থ দিন চাবিরতির আগে-পাছে এ ঘটনার সাথে জড়িত হয়ে পড়েন।Martin-Jenkins, C. (1983) The Cricketer Book of Cricket Disasters and Bizarre Records, Century Publishing: London. . অপর ঘটনাটি ১৯২১ সালে ওয়ারউইক আর্মস্ট্রং ক্রিকেটের আইনভঙ্গ করে নিজেকে জড়িয়ে ফেলেন।  ১৭ জুন, ২০০০ তারিখে ৮১ বছর বয়সে ওতাগোর ডুনেডিনে অ্যালেক্স মইরের দেহাবসান ঘটে।   তথ্যসূত্র    আরও দেখুন   ফেন ক্রেসওয়েল  ওয়ারউইক আর্মস্ট্রং  নিউজিল্যান্ডীয় টেস্ট ক্রিকেটারদের তালিকা  টেস্ট ক্রিকেট অভিষেকে ৫ উইকেট লাভকারী ক্রিকেটারদের তালিকা  টেস্ট ক্রিকেট অভিষেকে ৫ উইকেট লাভকারী নিউজিল্যান্ডীয় ক্রিকেটারদের তালিকা   বহিঃসংযোগ       বিষয়শ্রেণী:১৯১৯-এ জন্ম বিষয়শ্রেণী:২০০০-এ মৃত্যু বিষয়শ্রেণী:ওতাগোর ক্রিকেটার বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার বিষয়শ্রেণী:ডুনেডিন থেকে আগত ক্রিকেটার বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:নিউজিল্যান্ডের টেস্ট ক্রিকেটার বিষয়শ্রেণী:সাউথ আইল্যান্ডের ক্রিকেটার বিষয়শ্রেণী:দ্বিতীয় বিশ্বযুদ্ধে নিউজিল্যান্ডীয় সামরিক কর্মকর্তা
ক্বারী গোলাম রসুল (১৯৩৫ - ২০১৪) একজন পাকিস্তানি ক্বারী এবং একজন ইসলামি পণ্ডিত ছিলেন।   জীবনী  তিনি ১৯৩৩ সালে লাহোরের সালামতপুরায় জন্মগ্রহণ করেছিলেন। তিনি বিখ্যাত মাদ্রাসা দারুল উলুম হিযবুল আহনাফ থেকে শিক্ষা লাভ করেছিলেন। তিনি ক্বারী আবদুল মালিকের কাছ থেকে ক্বিরাত শিখেছিলেন এবং পরবর্তীতে অনন্য গুণাবলীর কারণে বিশ্বজুড়ে বিখ্যাত হয়েছিলেন। তিনি রাষ্ট্রপতি পুরস্কার ছাড়াও অসংখ্য পুরস্কারে ভূষিত হন। তিনি পিটিভি এবং রেডিও পাকিস্তানে ৫০ বছরেরও বেশি সময় ধরে কুরআন তেলাওয়াত করেছিলেন।  তিনি জামিয়া নিজামিয়ায়ও শিক্ষকতা করেন এবং পরবর্তীতে তিনি নিজের পাঁচটি মাদ্রাসা প্রতিষ্ঠা করেন। তিনি শাহ আহমদ নূরানী এবং আবদুল সাত্তার খান নিয়াজির ঘনিষ্ঠ বন্ধু ছিলেন।   মৃত্যু  তিনি ২০১৪ সালের ৯ মার্চ লাহোরে মারা যান।   তথ্যসূত্র   বিষয়শ্রেণী:২০১৪-এ মৃত্যু বিষয়শ্রেণী:১৯৩৫-এ জন্ম বিষয়শ্রেণী:পাকিস্তানি ধর্মীয় নেতা বিষয়শ্রেণী:ইসলামের মুসলিম পণ্ডিত
রবিন হুড ইংরেজ লোককাহিনীর একজন বিখ্যাত কাল্পনিক চরিত্র।  রবিন হুড শিরোনাম দিয়ে নিচের নিবন্ধগুলোকে নির্দেশ করবে।    স্থানসমূহ  রবিন হুড, পশ্চিম ইয়র্কশায়ার, ইংল্যান্ডের পশ্চিম ইয়র্কশায়ারের একটি গ্রাম। রবিন হুড'স বে, ইংল্যান্ডের উত্তর ইয়র্কশায়ারের একটি মাছ ধরার গ্রাম। রবিনহুড, সাসকেচিওয়ান, কানাডার সাসকেচিওয়ানের একটি ছোট্ট গ্রাম।  ডনক্যাস্টার শিফিল্ড বিমানবন্দর, সাবেক রবিন হুড বিমানবন্দর  রবিন হুড গার্ডেনস, লন্ডনের একটি আবাসিক এলাকা।  কলা ও বিনোদনমূলক  চলচ্চিত্র      রবিন হুড (১৯১২-এর চলচ্চিত্র), একটি মূকাভিনয় চলচ্চিত্র। রবিন হুড (১৯২২-এর চলচ্চিত্র), ডগলাস ফেয়ারব্যাংকস অভিনীত একটি মূকাভিনয় চলচ্চিত্র দ্য অ্যাডভেঞ্চারস অব রবিন হুড ১৯৩৮ এর চলচ্চিত্র। অ্যা চ্যালেঞ্জ ফর রবিন হুড" ১৯৬৭ এর চলচ্চিত্র। রবিন হুড (১৯৭৩-এর চলচ্চিত্র),ডিসনি এর ১৯৭৩ সালের এনিমেশন চলচ্চিত্র।  রবিন হুড (১৯৯১-এর ব্রিটিশ চলচ্চিত্র), ১৯৯১ সালের ব্রিটিশ চলচ্চিত্র।রবিন হুড: প্রিন্স অব থিভস, ১৯৯১ এর চলচ্চিত্র।রবিন হুড: ম্যান ইন টাইটস, ১৯৯৩ এর চলচ্চিত্র।  রবিন হুড: প্রিন্স অব থিভস (২০০৯-এর চলচ্চিত্র), ২০০৯ এর মালয়লাম চলচ্চিত্র।  রবিন হুড (২০১০-এর চলচ্চিত্র), ২০১০ এর চলচ্চিত্র রবিন হুড (২০১৮-এর চলচ্চিত্র), ২০১৮ এর চলচ্চিত্র। অন্যান্য রবিন হুডের চলচ্চিত্র ও টেলিভিশন ধারাবাহিকের তালিকা  চরিত্র  রবিন হুড (ডিসি কমিকস), কমিক চরিত্র। রবিন হুড (ডিসনি চরিত্র), ১৯৭৩ এর ডিসনি এর চরিত্র। রবিন হুড (ওয়ান্স আপঅন অ্যা টাইম, এবিসি টেলিভিশন ধারাবাহিক "ওয়ান্স আপঅন অ্যা টাইম" এর চরিত্র।  গেম  রবিন হুড: প্রিন্স অব থিভস (ভিডিও গেম),১৯৯১ এর ভিডিও গেম।রবিন হুড: দ্য লিজেন্ড অব শেরওড, ২০০২ এর কম্পিউটার গেম।রবিন হুড: ডিফেন্ডার অব দ্য ক্রাউন, ২০০৩ এর ভিডিও গেম।  নৃত্যানুষ্ঠান ও নাট্যকলা রবিন হুড, ইলকা কুসিসটো রচিত নৃত্যানুষ্ঠান। রবিন হুড (নৃত্যানুষ্ঠান), ১৯৯৮ সালের নৃত্যানুষ্ঠান।রবিন হুড, ১৭৫০ সালের নাট্যকলা অনুষ্ঠান।রবিন হুড, ১৭৮৪ সালের নাট্যকলা অনুষ্ঠান।রবিন হুড, ১৮৬০ সালের নাট্যকলা অনুষ্ঠান।  রবিন হুড (কমিক নাট্যকলা), ১৮৮৮-১৮৮৯ এর নাট্যকলা অনুষ্ঠান।রবিন হুড, ২০১১ এর নাট্যকলা অনুষ্ঠান। রবিন হুড (নাট্যকলা) ১৯৩৪ এর নাট্যকলা অনুষ্ঠান।   টেলিভিশন   রবিন হুড (১৯৫৩-এর টিভি সিরিজ), ১৯৫৩ এর বিবিসি'র টেলিভিশন সিরিজ।  রবিন হুড (১৯৯০-এর টিভি সিরিজ), এনএইচকে এর জাপানি টেলিভিশন সিরিজ। রবিন হুড (২০০৬-এর টিভি সিরিজ), জনাস আর্মস্ট্রং অভিনীত বিবিসি'র টেলিভিশন সিরিজ।রবিন অব শেরওড (অথবা রবিন হুড), রিচার্ড কার্পেন্টার এর তৈরিকৃত ১৯৮০ এর দশকের ব্রিটিশ টেলিভিশন সিরিজ। রবিন হুড (অ্যালবাম), উক্ত সিরিজের সাউন্ড ট্র্যাক অ্যালবাম।   ব্যবসা   রবিন হুড (বাইসাইকেল কোম্পানি), একটি ইংরেজ প্রস্তুতকারক। রবিন হুড অ্যাভিয়েশন, একটি অস্ট্রিয়ান এয়ারলাইন। রবিন হুড ইঞ্জিনিয়ারিং, গাড়ীর সরঞ্জাম প্রস্তুতকারক ব্রিটিশ কোম্পানি।  রবিন হুড এনার্জি, নটিংহাম সিটি কাউন্সিলের নিজস্ব শক্তি কোম্পানি  রবিন হুড ফ্লোর, কানাডিয়ান কোম্পানি রবিনহুড (কোম্পানি), আর্থিক সেবাদানকারী প্রতিষ্ঠান।   অন্যান্য ব্যবহার   রবিন হুড (গলফার) (জন্ম ১৯৬৪), মার্কিন পেশাদারি গলফার। রবিন হুড (রোলার কোস্টার), ওয়ালিবি হল্যান্ডের একটি আকর্ষণীয় উদ্যান।  রবিন হুড (জাহাজ) রবিন হুড (ট্রেন), ব্রিটিশ যাত্রীবাহী রেলগাড়ি।  আরও দেখুন  রবিন হুড ইফেক্ট রবিন হুড প্ল্যান, টেক্সাসের একটি স্কুলের ফান্ডিং সিস্টেম।  রবিন হুড ট্যাক্স রবিন হুড পর্বতমালা (দ্ব্যর্থতা নিরসন )  রবিন হুড ভি. ইউনাইটেড স্টেটস, ২০১২ সালের একটি আদালত কেইস। দ্য অ্যাডভেঞ্চারস অব রবিন হুড (দ্ব্যর্থতা নিরসন)  প্রিন্স অব থিভস (দ্ব্যর্থতা নিরসন)
পুলিশ মেজর জেনারেল সুপানাত আরিয়ামংকোল (), আগে নাম ছিল পানুস(, জন্ম ৬ জানুয়ারী ১৯৪৬) একজন থাই স্প্রিন্টার এবং কোচ। তিনি ১৯৭২ সালের গ্রীষ্মকালীন অলিম্পিকে পুরুষদের ৪ × ১০০ মিটার রিলেতে প্রতিদ্বন্দ্বিতা করেছিলেন, এবং থাই জাতীয় অ্যাথলেটিক্স দলের প্রধান কোচ এবং থাইল্যান্ডের অ্যাথলেটিক অ্যাসোসিয়েশনের ডেপুটি সেক্রেটারি জেনারেল। তিনি সুরাপোং আরিয়ামংকোল ছোট যমজ ভাই।    তথ্যসূত্র   বিষয়শ্রেণী:১৯৭০ এশিয়ান গেমসের পদক বিজয়ী বিষয়শ্রেণী:১৯৭০ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:এশিয়ান গেমসে স্বর্ণপদক বিজয়ী থাই বিষয়শ্রেণী:এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:যমজ ক্রীড়াবিদ বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:থাইল্যান্ডের অলিম্পিক মল্লক্রীড়াবিদ বিষয়শ্রেণী:থাই পুরুষ স্প্রিন্টার বিষয়শ্রেণী:১৯৭২ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:জীবিত ব্যক্তি বিষয়শ্রেণী:১৯৪৬-এ জন্ম
মিউজিক প্লেয়ার ডেমন (এমপিডি) একটি ফ্রি ও উন্মুক্ত মিউজিক প্লেয়ার সার্ভার। এটি অডিও ফাইল চালায়, প্লেলিস্ট সাজায় ও একটি মিউজিক ডাটাবেস নিয়ন্ত্রণ করে। এর সাথে যোগাযোগ করার জন্যে ক্লায়েন্ট প্রোগ্রামের প্রয়োজন হয়। এমপিডি ডিস্ট্রিবিউশনের মধ্যে রয়েছে এনএমপিসিপিপি, একটি সিম্পল কমান্ড লাইন ক্লায়েন্ট।  এমপিডি মালিকানাধীন অডিও হার্ডওয়্যারে ব্যাপকভাবে ব্যবহৃত হয়। এমপিডি প্রকল্পে বিক্রেতাদের একটি তালিকা সংরক্ষণ করে, যাদের কেউ কেউ জিপিএল লঙ্ঘন করে।   তথ্যসূত্র  বহিঃসংযোগ    বিষয়শ্রেণী:ক্লায়েন্ট/সার্ভার মিডিয়া প্লেয়ার বিষয়শ্রেণী:ফ্রি অডিও সফটওয়্যার বিষয়শ্রেণী:মুক্ত মিডিয়া প্লেয়ার বিষয়শ্রেণী:লিনাক্স মিডিয়া প্লেয়ার বিষয়শ্রেণী:২০০৩-এর সফটওয়্যার বিষয়শ্রেণী:মুক্ত অডিও সফটওয়্যার
চ্যাপেল-হ্যাডলি ট্রফি অস্ট্রেলিয়া ও নিউজিল্যান্ড এর মধ্যকার একটি ওয়ানডে সিরিজ। এটির নামকরণ করা হয় দেশ দুটির কিংবদন্তি দুই ক্রিকেটীয় পরিবার, অস্ট্রেলিয়ার চ্যাপেল ভাইদের(ইয়ান, গ্রেগ, ট্রেভর এবং ওয়াল্টার হ্যাডলি ও তার তিন সন্তানের(ব্যারি, ডেইল, রিচার্ড) নামে।  ফলাফল সিরিজ সিরিজ অস্ট্রেলিয়ানিউজিল্যান্ড ড্র১২৬৪২সর্বশেষ হালনাগাদ:১৪ মার্চ ২০২০  ম্যাচ সিরিজ অস্ট্রেলিয়ানিউজিল্যান্ড টাইফলাফল নেই ৩২১৬১৪০২সর্বশেষ হালনাগাদ:১৪ মার্চ ২০২০  প্রতিটি সিরিজের ফলাফল  তথ্যসূত্র  বিষয়শ্রেণী:ক্রিকেট পরিভাষা বিষয়শ্রেণী:একদিনের আন্তর্জাতিক ক্রিকেট প্রতিযোগিতা বিষয়শ্রেণী:আন্তর্জাতিক ক্রিকেটে অস্ট্রেলিয়া বিষয়শ্রেণী:ক্রিকেট পুরস্কার ও র‌্যাঙ্কিং বিষয়শ্রেণী:ক্রিকেটে প্রতিপক্ষ বিষয়শ্রেণী:আন্তর্জাতিক ক্রিকেটে নিউজিল্যান্ড